Boleh buat sekali lagi?
Zak Brown, CEO McLaren. Mula.
SEBUAH SIRI NETFLIX
Selamat tengah hari.
Hari ini hari yang mengujakan untuk McLaren Racing
serta permulaan bab seterusnya bagi kami.
Tahun 2020 adalah tahun yang hebat untuk kami.
Norris dan rakan sepasukan Carlos Sainz melintas garisan.
McLaren menggenggam tempat ketiga dalam Kejuaraan Pembina.
Ya!
Kedua-dua pemandu memberi persembahan terbaik.
Memang hebat.
MCLAREN DALAM MASALAH
Tapi kami dilanda masalah kewangan.
Carlos berpindah ke Ferrari.
Musim ini, kami ada pemandu baru.
Daniel Ricciardo.
Ya, macam itulah!
Ceria orangnya.
Pemenang tujuh kali Grand Prix.
Ada juga pelabur baru.
MCLAREN MENDAPAT PELABUR AS
Saya amat gembira dengan pelabur terbaru kami.
Memandangkan sejarah kejayaan kami,
para pemegang saham kami kini cuma ada satu matlamat.
Untuk kembali bertanding merebut Kejuaraan Dunia.
Tahun ini penting bagi McLaren.
Maaf, semua.
Daniel, kita dapat tempat ke-16.
Tak guna.
Dalam kedudukan sekarang…
Ya, agak memuramkan.
KELEBIHAN TERSEMBUNYI
HARI UJIAN MCLAREN PRAMUSIM
- Masuk. - Orang tak nak pegang tombol.
- Biar saya buat. - Ya.
Selamat pagi!
- Apa khabar? - Sihat?
Apa khabar?
Saya Daniel Ricciardo dan memandu untuk pasukan Formula 1 McLaren.
Kali pertama saya sebut itu secara rasmi.
PEMANDU
Ayuh kita mulakan.
- Helo. - Apa khabar?
Seronok dapat bersama Daniel.
Dia antara bakat terhebat dalam sukan ini.
Kita mula.
Daniel Ricciardo memberi podium pertama untuk Renault.
Persembahan menakjubkan.
Daniel pelumba cekap.
Bakal juara dunia.
Daniel Ricciardo bawa kemenangan kepada Red Bull.
Naik podium sekali lagi.
Daniel antara pelumba F1 terbaik.
Dia pernah berlumba hebat untuk kami.
Daniel Ricciardo, pemenang tujuh kali Grand Prix.
Hai.
- Hai, Taff. Apa khabar? - Ya, sihat. Awak?
- Lebih tua, tapi bagus. - Lebih tua?
Ya.
- Lebih matang? - Harap-haraplah.
- Itu… - Rasanya tak.
Apabila Lando sepasukan dengan Daniel, itu akan beri dia peluang untuk belajar.
Tak ada gandingan yang lebih mengujakan berbanding mereka berdua.
Bagi tahun 2021, semua mata tertumpu kepada McLaren.
Zak Brown ada pelabur baru, enjin baru dalam jentera
dan kini dia ada Daniel Ricciardo.
Rata-rata mereka rasa amat berkeyakinan
dengan salah satu pasukan paling berjaya dalam Formula 1.
WARTAWAN F1
Kami di tempat ketiga tahun lepas
jadi tahun ini kami mesti kekalkan tempat ketiga juga.
Beza antara tempat ketiga dan keempat
boleh jadi sehingga puluhan juta dolar.
Daniel seorang individu yang amat fokus dan buas.
Dia pelumba yang garang.
Saya memang suka tekanan, saya suka tumpuan ke atas saya.
Nak tukar nama jadi Daniel to Survive ?
Nanti kami maklumkan.
Menjelang penghujung musim, saya bayangkan ada barisan kemenangan podium.
"Barisan"? Betulkah itu? Dengar macam betul.
- Teruknya. - Diamlah.
Pergi kanan.
- Melayang terus. - Terus ke pokok.
Kalau masuk, awak naik podium tahun ini.
RAKAN DAN PELUMBA F3
- Oh, Tuhan! - Sayangnya.
Setiap perlumbaan akan terbabas.
Sudah tiga musim saya masuk F1.
Kontrak saya hampir tamat. Tahun ini yang paling memeningkan.
Entah masih ada dalam F1 atau tidak.
PEMANDU
Tak perlulah rakam ini. Hari ini berangin dan…
Bola saya tertiup sampai ke sini.
Angin tak guna.
Apa pendapat awak tentang Danny Ric musim ini? Awak yakin?
Dia pelumba hebat. Pemenang tujuh kali.
Saya yakin dengan awak.
Dia bukan laju sangat pun.
Kita mahu atasi rakan sepasukan.
Dengan Daniel pula…
Saya nak bandingkan dia dengan saya.
Kenapa semua orang kata dia hebat sangat?
Terpesong ke kiri. Terlalu kuat.
Lebih banyak tekanan tahun ini. Baik awak biasakan diri.
Formula 1 kembali.
Ia akan bermula di sini, di Grand Prix Bahrain.
Polis ada di merata-rata tempat.
Mereka takkan dapat kejar awak.
JURULATIH PRESTASI DANIEL
Kereta ini bukan menonjol sangat pun.
Sedap dibawa, bukan?
Ya. Agak laju juga, ya?
Agak…
- Hari pertama untuk saison 2021. - Apa awak cakap?
Saison ? Maksudnya musim. Entah.
- Tolak naik. - Ya. Cantik.
- Pintu sayap! - Hebat.
Saya rasa sangat bersemangat mahu menyambut musim baru ini.
Jika saya tak layak bertanding untuk kejuaraan,
saya rasa saya takkan ada di sini.
Ya, itulah yang memberi semangat kepada saya.
JUMAAT HARI LATIHAN
Helo, Pierre.
Hai.
- Hai, Max. - Helo.
Awak lagi?
- Kenapa? - Awak dah gemuk, ya?
Saya paling suka salah satu ayat awak selalu sebut.
- Okey. - Ayuh kita mengganas.
Tolong tulis itu sekali. Terima kasih.
- Hai, semua. - Selamat pagi, Nikita.
Ini pemandu Red Bull Racing Honda.
Hai. Checo Pérez, pemandu Red Bull…
Katanya, "akhiri dengan senyuman."
Bagaimana dengan gandingan ini?
Lando sudah tiga tahun di sini tetapi Daniel pula ada…
Dia ada tarikan tersendiri. Ya.
Dua perwatakan hebat dan berbeza.
Bagi pasukan seperti McLaren, gandingan seperti ini
menarik untuk disaksikan.
Ramai orang sangka kemasukan mendadak seorang pelumba hebat
dan sentiasa menang perlumbaan pasti akan menjamin kejayaan
tetapi ia tidak semudah itu.
Selamat pagi.
Sudah ada banyak contoh dalam F1, apabila nama besar masuk
dan menjadi ayam tambatan sesebuah pasukan untuk masa depan,
akhirnya tidak menjadi juga.
- Hai, Ted. - Helo. Siapa itu?
Carlos Sainz.
McLaren, bagus.
Ferrari juga baru dapat satu nama hebat
apabila menarik Carlos Sainz daripada McLaren.
WARTAWAN F1
Gandingan dengan Charles Leclerc
diharap dapat menjayakan pasukan Itali itu.
- Awak dah tak sabar? - Sikit lagi, ya?
Setengah hari lagi untuk temu ramah.
Pelik tengok Carlos berbaju merah. Memang.
Dua tahun saya bekerja dengan dia, dua tahun pertama saya dalam F1.
Kami sudah jadi rakan baik.
Awak patut dapat itu.
Apa yang mendorong dia masuk Ferrari?
Tentulah wang.
Awak nak pergi balik sana? Tak nak masuk sana saja?
Mesti awak mahu.
Tidak.
- Jumpa di litar. - Ya, baik.
Pasti seronok berlawan dengan pasukan lama dan bekas rakan sepasukan saya.
PEMANDU
Pasukan kami sudah jadi lebih mantap berbanding 11 bulan lalu, jadi…
Saya gembira dan berpuas hati.
SABTU PUSINGAN KELAYAKAN
Pusingan kelayakan malam ini. Siapa bakal mengunggulinya?
Semoga berjaya.
Baik, sudah perlu mula.
Terima kasih. Inilah dia.
Inilah dia.
- Semoga berjaya untuk kelayakan pertama. - Terima kasih.
Terima kasih, orang tua.
Saya selalu mendesak diri saya sendiri
jadi saya tahu jangkaan pihak pelabur dan semua orang dalam pasukan lumba ini.
Untuk mendapatkan kejuaraan pasukan, kedua-dua jentera mesti tekal
mengutip mata sebanyak mungkin.
Saya gementar di setiap permulaan, di setiap hentian pit,
saya gementar di setiap pintasan.
Pasti seronok dan menggentarkan pada masa yang sama.
Ini peluang pertama Zak Brown
melihat sebagus mana persembahan gandingan pelumba baru beliau.
Lando, catat masa sesingkat mungkin.
Ya, baik.
- Tak cukup kawalan. - Banyak lambat.
Silap besar di selekoh 13.
Norris amat tertekan.
Norris melintas garis penamat. Masa yang tidak memuaskan.
Kini tumpuan diberikan kepada ayam tambatan Zak Brown,
Daniel Ricciardo.
Masa Ricciardo tak pernah diatasi rakan sepasukan di Bahrain.
Okey, permulaan bagus berbanding Lando.
Okey.
Nyaris lagi.
Sangat nyaris.
Bolehkah Ricciardo menewaskan Norris dalam lumba pertama dengan McLaren?
Berjaya!
Daniel, awak dapat petak keenam. Syabas!
- Baik. - Keputusan yang bagus.
Bagus. Permulaan memberangsangkan. Terima kasih.
Syabas, semua.
Permulaan yang baik.
Saya tak terkejut langsung. Daniel memang pelumba yang mahir.
Kami bakal mengorak langkah tahun ini.
Bagus!
- Syabas. - Bagus!
- Permulaan yang baik. - Ya!
Bagus. Selepas ini pasti lebih hebat.
Sudah pasti.
Daniel, satu-satunya pemandu F1 2020 yang mengatasi rakan sepasukan barunya.
Ya, itu…
Itu memang pencapaian yang bagus.
Mungkin juga sebab saya sudah 31 tahun. Mungkinlah.
Sikit saja lagi.
- Sikit saja. - Yalah.
Dia macam mana?
Ini yang dia kata. "Baru mula dah kalah. Celaka."
PENGURUS LANDO NORRIS
PENGURUS KOMUNIKASI MCLAREN F1
- Charlotte, jangan cakap. - Apa?
- "Sikit lagi". - Tapi memang!
Encik Carlos Sainz.
Hai.
Jangan cepat sangat.
Habis awak nak saya cakap apa?
- Apa… - "Awak tak guna, Lando."
- Tapi… - "Cari kerja lain."
- "Kami tahu Daniel lebih baik." - Ya, cakap macam itu.
AHAD HARI PERLUMBAAN
Selamat pagi, semua.
Kita mula sekali lagi.
- Apa khabar? Hai! - Tahniah. Kami semua bangga.
Terima kasih banyak.
- Anak-anak sihat? - Helo. Ya, sihat.
- Baguslah. - Ya.
Nanti kita bawa mereka bermain bersama.
Ya, sudah tentu. Ya.
- Lobak merah dan hummus . - Lobak merah dan hummus .
- Terima kasih, Phil. - Sihat? Tidur lena?
Bolehlah. Lena juga.
Terima kasih.
- Ayuh kita mengganas. - Kita mengganas.
Perlumbaan pertama musim ini, acara yang paling dinanti-nantikan.
Perlumbaan tumpuan semua, Grand Prix Bahrain.
- Semua okey? - Okey.
Apa kebiasaan awak sebelum berlumba? Dengar lagu?
Lagu. Buat latihan refleks sekejap dan kemudian dengar lagu.
- Ya. - Jadi saya patut pergi sekarang?
Matlamat kami adalah untuk mengekalkan tempat ketiga.
Jadi kedua-dua pemandu mesti bekerjasama dengan bagus
dan bersaing dengan sihat.
Yang penting, bersaing secara sihat.
Baik. Sudah mahu mula.
- Semoga berjaya. - Baik.
Daniel, lampu hijau dalam 30 saat.
Okey. Radio bagus.
- Pemeriksaan radio. - Jelas.
Bagus.
Dua jentera McLaren sebelah-menyebelah untuk permulaan musim hebat Zak Brown.
Semua jentera dalam posisi.
Semua orang sudah tak sabar untuk musim Formula 1 ini.
Okey, kita beraksi.
Norris bermula dengan lebih bagus. Kedua-dua jentera selari.
Jangan saling terbabas pula.
Bolehkah Norris memintas dari luar?
Dia paksa saya mengelak.
Kedua-dua McLaren berlawan sesama sendiri, bukan dengan orang lain.
Norris kini cuba mencabar sehingga selekoh empat.
Mereka kini sebelah-menyebelah.
Lando Norris memotong dari luar, meluru ke depan!
Bagus!
Daniel, giliran awak. Awak pula pecut.
Baik.
Ricciardo muncul semula.
Dia boleh lakukannya.
Norris cuba buat dia terpaksa ambil lorong jauh.
McLaren masih saling bergasak, sedangkan yang lain meninggalkan mereka.
Lando Norris masih mendahului rakan sepasukannya, Daniel Ricciardo.
Okey, Lando. Kita cuba selaraskan.
Ya.
Norris betul-betul belakang Gasly.
Lando Norris memintas Pierre Gasly!
Norris!
Lando, kereta di depan ialah Leclerc.
Norris kini di tempat kelima. Bolehkah dia capai tempat keempat?
Ini Pelan A, pecutan maksimum.
Saya akan dipotong.
McLaren menderu melepasi Ferrari.
Tengok itu!
- Bagus. - Ya, saya puas hati.
0.2 saat lebih perlahan daripada Lando.
Baik. Saya sedang cuba kawal kedua-dua hujung kereta.
Saya tak dapat tekan lebih lagi. Kedudukan saya lemah.
Itu dia Sergio Pérez dalam Red Bull
memotong Ricciardo dari sebelah kanan.
Ricciardo tak dapat pecut laju lagi.
Nampak macam susah betul.
Pasti sukar dalam keadaan begini.
Lewis Hamilton melepasi garisan penamat sekali gus memenangi Grand Prix Bahrain!
Lando Norris menduduki tempat keempat, mengaut banyak mata untuk McLaren.
Syabas, tempat keempat.
Bunga api untuk saya?
Mungkin juga.
Bagus, semua!
Daniel Ricciardo sekadar di tempat ketujuh.
Permulaan menghampakan untuk warga Australia ini.
- Tempat ketujuh, Daniel. - Terima kasih.
Saya perlu menilai semula hari ini.
Awak nampak berlagak betul. Orang paling riak di litar.
Saya gembira sebab saya dapat kalahkan rakan sepasukan saya.
Itu memang bagus.
Ya, ada banyak yang perlu diperbaiki.
- Tak dapat rentak, ya? - Tak.
Kita tak boleh menilai pemandu baru
dalam perlumbaan pertama pada permulaan musim baru.
- Satu dah selesai. - Ya.
Tadi memang agak perlahan tapi saya akan belajar daripadanya.
Zak berharap Daniel Ricciardo yang dia mahukan
akan muncul dalam perlumbaan seterusnya.
- Daniel, Lando ada di belakang. - Ya.
Saya boleh pergi lebih laju.
Daniel, kita tukar kedudukan.
Lando perlu memecut depan jalan kosong.
Okey.
Dalam erti kata lain, "Saya nak potong rakan sepasukan saya."
"Suruh dia ke tepi."
Lando, tempat ketiga. Syabas.
Daniel, tempat keenam. Masih banyak yang perlu diperbaiki.
Baiklah.
Bagi setiap pelumba, jika kita tidak berada di tahap memuaskan
sedangkan rakan sepasukan kita berjaya…
Tahniah, Lando Norris!
…sudah tentu kita mula terfikir mana kelemahan kita.
PUSINGAN KELAYAKAN
- Daniel, tempat ke-16. - Tak guna.
Kenapa dia tak boleh manfaatkan jentera itu?
Kenapa dia nampak macam susah sangat? Peliknya.
- Dia patut lebih bagus daripada itu. - Betul.
Semua orang mahu tahu apa terjadi kepada Daniel Ricciardo.
Segala harapan yang dibawa Daniel kepada pasukan
seakan-akan sudah hilang.
Sangat menghampakan.
Ada denda kalau tak jumpa media?
- Apa? - Berapa dendanya?
- Denda? - Kalau saya tak buat.
Agak banyak. Buat sajalah. Tapi tak perlu sekarang.
Sekejap saja.
Fikir dulu benda yang mahu dikatakan dan cakap itu saja.
Ini memang bukan permulaan yang memberangsangkan bagi saya.
Jentera itu sukar dikendalikan bagi saya.
Rasa macam perlu…
Bukannya belajar sukan baru, tapi macam perlu belajar teknik baru.
Boleh dikatakan saya masih sedang cuba membiasakan diri.
Pada saya, itu masih belum keupayaan saya seratus peratus.
Memalukan.
Bersemangatlah. Kita jumpa media. Kemudian kita usaha lagi.
Awak ingat ini.
Cara kita menangani kekecewaan akan membentuk jiwa kita.
Mungkin saya memang tak guna?
Rasanya Daniel terkedu sebab dia tak dapat kejar Lando.
Tapi pada saya, itu menunjukkan betapa hebatnya Lando.
Lando bawa kami ke tempat ketiga.
Ferrari belakang kami.
Dalam kedudukan sekarang…
Ya, agak memuramkan.
Monaco semakin hampir, Daniel Ricciardo pula dalam kesukaran
jadi kini Ferrari menghampiri McLaren.
Bersedialah untuk menyaksikan aksi mengujakan di Monte Carlo.
Inilah Kejuaraan Dunia ke-67, Grand Prix Monaco.
Monaco ibarat permata dambaan dalam Formula 1.
Ada perbezaan lima mata dalam kejohanan.
Perebutan tempat ketiga dan keempat dengan Ferrari pasti mencabar.
Cantik. Saya suka.
Ya, ia sangat cantik.
Saya suka tinggal di sini.
Ia sangat istimewa bagi saya.
Monaco tempat asal saya, saya tinggal di sini sejak kecil.
PEMANDU
Sudah tentu saya nak menang setiap perlumbaan.
Tetapi lebih-lebih lagi di Monaco
sebab saya memang orang Monaco
dan itu keinginan saya.
Saya susah nak percaya awak memang habiskan hidup di sini.
- Ya. - Sekarang awak berlumba di Monaco.
Carlos Sainz memang sangat kelakar.
Kami semakin serasi bersama.
Kami luangkan banyak masa bersama walaupun luar musim
agar dapat mempersiapkan diri untuk tahun ini.
Saya tak rasa pun macam saya akan berlumba di sini.
Mungkin sebab awak tidur rumah sendiri.
- Ya. - Jadi rasa macam hari biasa.
- Tapi awak juga berlumba. - Ya, betul.
Kami lalu di jalan-jalan Monaco
dan tempat-tempat kebiasaan dia semasa kecil dulu.
PEMANDU
Jadi saya boleh faham kenapa tempat ini istimewa bagi dia
dan kenapa semua orang menyanjung dia.
Sekolah pertama saya.
- Mana? - Sebelah kiri.
Siap ada padang.
Jika kedua-dua pemandu kita serasi, jika mereka faham…
KETUA PASUKAN
…matlamat pasukan mendahului individu…
Utamakan Ferrari.
Kita cuba lari dari kesesakan ini.
- Nasib baik awak tahu jalan Monaco. - Sudah tentu.
Jika kita tewaskan rakan sepasukan dalam jentera yang sama,
kita buktikan kelebihan kita.
Tapi bukan hari ini. Hari ini, ada lawan lain.
- Ayuh! - Ayuh!
Ayuh, Charles!
Terima kasih.
Wah, terima kasihlah sebab sokong saya.
Itulah yang saya rasa di Sepanyol.
Selamat pagi, semua.
- Hai, semua. - Selamat pagi.
Apa khabar?
Kami boleh kalahkan Ferrari.
Terima kasih banyak.
Selepas empat atau lima perlumbaan, mereka pesaing utama kami sekarang.
Semoga berjaya hari ini dan esok.
Terima kasih. Jumpa lagi.
Daniel agak bingung dengan tahap kemahiran dia sekarang.
Dia perlu giatkan usahanya.
Monaco peluang keemasan untuk Daniel buktikan kepada Zak dan dirinya sendiri
yang dia boleh menang
dan dia bukan hanyut dalam jentera McLaren.
Semoga berjaya untuk perlumbaan.
Monaco perlumbaan penting bagi Daniel.
Ia perlumbaan paling bermakna bagi semua pemandu
tapi ia juga perlumbaan yang dimenangi Daniel semasa dia dalam Red Bull dahulu.
Kini, Zak perlu lihat Daniel kembali beraksi dan memenangi Grand Prix.
Saya masih ingat hari itu dengan sangat jelas.
Kalau saya pejam mata, saya masih boleh bayangkannya.
Daniel Ricciardo mendahului Grand Prix Monaco.
Tekan lagi.
Daniel pelumba yang luar biasa.
Kemenangan Monaco pada tahun 2018 memang perlumbaan terbaik.
Pencapaian dia hebat-hebat. Aksi dia juga mantap belaka.
Segalanya terbukti bagi Daniel Ricciardo. Beliau memenangi Grand Prix Monaco!
Saya tahu potensi sebenar saya jadi saya mahu memenuhinya.
Zak sentiasa percayakan saya, saya mahu balas dia balik
dengan memberi dia kemenangan, kejayaan dan sebagainya.
Saya mahu buat itu hujung minggu ini.
- Saya tengok perlumbaan itu. - Saya tahu.
Entah macam mana awak boleh buat begitu.
Kenangan yang indah.
- Indah. - Saya takkan lupa.
Baik. Semoga berjaya.
Sebalik senyuman dan perwatakan ceria itu,
dia pun kuat bersaing macam pelumba lain.
Zak perlu lihat kebangkitan semula Daniel, keupayaan sebenar dia.
Untuk menang perlumbaan.
Lando memang lebih muda…
Dia masih muda dan menarik,
dia memandu dengan cekap, dia kelakar orangnya.
Daniel mesti rasa tak senang duduk!
Pemeriksaan radio pasukan.
Kami ada berita penting.
Silakan, Encik Lando Norris.
Kita sudah agak lama bersama
dan kita semua mahu pergi lebih jauh dalam sukan ini.
Saya mahu umumkan saya akan sambung beberapa musim lagi.
- Bagus. - Terima kasih.
Nama Lando Norris heboh diperkatakan di padok
kerana baru menandatangani kontrak baru dengan McLaren.
Awak tahu Lando sudah sambung kontrak?
- Tak, mereka umumkan… - Pelik, kenapa umum sini?
Berapa lama? Dua tahun?
Saya tak tahu.
- Hanya kata beberapa tahun. - Saya akan SMS dia.
Tanyalah. Mesti dia beritahu awak.
Sekarang dia dah dapat 20 juta setahun.
Nak tulis apa, ya?
"Berapa tahun…
awak sambung kontrak?"
Mungkin saya akan tulis "Tahniah" dulu.
- Ya. - Tidak?
- Nampak sangat. - Ucap tahniah dulu.
Banyak mata memerhatikan Lando.
Lando mencatat banyak kejayaan.
Kehilangan Carlos memang terasa bagi Zak.
Jadi sebab itulah McLaren "mengunci" Lando siap-siap.
KHAMIS HARI LATIHAN
Awak ada baca…
Awak tahu ada berita yang cakap tentang saya dan Daniel?
Ya.
Awak ada baca artikel yang teruk itu?
SAYA TAK PERLU PUJUK RICCIARDO
Tiba-tiba ada artikel yang mengatakan
Lando tak kasihankan Daniel langsung
hanya sebab Daniel tak dapat menguasai jentera.
Saya cakap benda betul saja.
Saya tak kasihan dengan dia.
- Kenapa pula? - Tak patut.
Tak ada pelumba yang patut kasihankan pelumba lain di litar.
- Awak patut cuba… - Jangan bercakap?
Hari ini, saya nak cakap
tentang artikel mengarut yang mengatakan Lando kasihankan Daniel itu.
Saya rasa ada pihak yang akan cuba mengeruhkan keadaan.
Tiada siapa yang patut kasihankan sesiapa.
Ya.
Kita datang untuk buat kerja dan…
Kecuali kalau awak nak saya kasihankan awak.
Tak juga.
Kalau boleh, awak berdua nafikan sekeras-kerasnya.
- Ya. - Ya.
Ada apa-apa lagi? Ada soalan?
Saya nak tanya tentang kontrak Lando.
- Ya. - Disambung dua tahun?
Kami tak… Hanya beberapa tahun saja.
Tapi dia kena ada kerja lain untuk menyara hidupnya.
Memang susah.
Dalam ekonomi sekarang.
Semua orang ingat Daniel dan Lando boleh terus serasi.
Bagi pasukan seperti McLaren,
yang penting, mereka mesti bersatu padu dalam mengendalikan pasukan.
Para pelumbanya perlu ada hala tuju yang sama
sebab Ferrari amat bagus.
Semua orang serasi bersama
dan pasukannya ada hala tuju yang sama.
Kini, kedua-dua pasukan itu
berentap untuk tempat ketiga Kejuaraan Pembina.
AHAD HARI PERLUMBAAN
Hari perlumbaan di Monaco hari ini.
Charles Leclerc dari Ferrari di kedudukan tiang untuk Grand Prix tempat sendiri ini.
Monaco litar yang istimewa bagi Charles.
Dia sudah biasa di jalan itu sebelum masuk kereta lumba pun.
Kedudukan tiang.
Itu pencapaian yang hebat.
Jika kita lihat sejarah litar di Monaco,
pelumba kedudukan tiang ada kebarangkalian tinggi untuk menang.
Pertarungan dengan Ferrari amat sengit.
Di Monaco, kami perlu berhati-hati
sebab ia litar jalanan.
Jika tersasar satu inci saja, sudah boleh terbabas.
Charles Leclerc kini menuju ke petak
untuk bermula dari kedudukan tiang.
Semua orang di Monaco seronok bersorak untuk beliau
dan berharap warga tempatan mereka ini boleh menang untuk Ferrari.
Tidak.
Kotak gear ini.
Masuk pit.
Kita keluarkan kereta terus.
Celaka.
Maaf.
Jentera Ferrari terpaksa dikeluarkan sebelum mula berlumba pun.
Punah harapan pelumba warga Monaco ini.
Banyak emosi negatif kali ini.
Ia perlumbaan tempat sendiri
tapi malangnya saya tak boleh teruskan selepas pusingan formasi pun.
Harapan Ferrari kini hanya tergantung kepada pelumba barunya, Carlos Sainz.
Kedua-dua McLaren juga ada harapan untuk mendahului Ferrari di sini.
Dengan ketiadaan Leclerc, ini memberi kami peluang
untuk meluaskan lagi jurang antara Ferrari dan kami.
Kami mesti mempergunakan peluang ini sebaik-baiknya.
Setiap pintasan, setiap hentian pit, semuanya penting.
Itu dia Carlos Sainz. Lando Norris mencelah dari lorong dalam.
Ayuh, Lando!
Ricciardo semakin ke belakang. Turun ke tempat ke-12.
Permulaan Daniel Ricciardo amat buruk.
Ketinggalan semakin jauh di belakang.
Tempat ke-13.
Awak perlu mula mencucuk kalau tak mahu terkeluar perlumbaan.
Baik. Saya akan cuba mendekati.
Lando Norris mula mendapat rentak.
Ayuh.
Okey, Lando, kelajuan ini bagus. Awak buat dengan baik.
Sangat bagus.
Ya, saya pun puas hati.
Dua bekas rakan sepasukan, Norris dan Sainz
berebutkan kedudukan podium.
Mana Lando?
Norris di belakang.
1.1 saat di belakang. Kelajuan ini bagus.
Baik.
Jentera McLaren lain
yang dipandu Daniel Ricciardo sedang dimaklumkan tentang kedudukannya
agar dapat mengutip mata hari ini.
Okey, Daniel, mula sekarang. Pecut lagi.
Depan agak kosong. Ramai masuk pit.
Ayuh masuk cepat.
Tapi saya semakin tak dapat kawal, saya tak boleh pergi laju lagi.
Ini saja yang saya mampu sekarang. Tak boleh laju lagi.
Perkembangan yang amat mendukacitakan.
Carlos Sainz semakin menghampiri kemenangan podium bagi Ferrari.
Kita tempat kedua.
- Apa ada di belakang? - Norris di belakang.
McLaren yang dipandu Lando Norris di tempat ketiga.
Rakan sepasukannya, Daniel Ricciardo, tempat ke-12.
Ya, dan tak lama lagi akan dapat potong pusingan Daniel juga.
Daniel di depan sekarang.
Ya, baik.
Danny, dia hilang rentak.
Daniel, awak akan dapat bendera biru untuk Lando.
Ya, nanti beritahu saya. Saya akan biar dia lalu.
Ricciardo mendapat bendera biru. Dia perlu beri Norris memintas.
Lando Norris melambai kepada Daniel Ricciardo
sambil dia mendahului satu pusingan penuh.
- Peritnya rasa. - Ya.
Hari cemerlang untuk Ferrari!
Mereka boleh meraikannya bersama Carlos Sainz!
Tempat kedua.
Tempat kedua, Carlos.
Podium pertama dalam warna Ferrari di Monaco. Tahniah.
Ya.
Terima kasih. Terima kasih, semua.
Lando Norris dapat satu lagi kemenangan podium, tempat ketiga.
Bagus! Tempat ketiga. Tempat ketiga di Monaco. Syabas.
Bagus, semua!
Hari yang hebat.
Bagus!
Dapat podium di Monaco. Terima kasih, semua.
Ya. Panjang lagi perjalanan kita. Harap lebih banyak kemenangan lagi.
- Tahniah! - Hai.
Bagus!
Walaupun hanya ada satu jentera dalam perlumbaan,
Ferrari masih sempat mendekatkan jurang dengan McLaren.
Kini perebutan untuk tempat ketiga.
Daniel, itu garisan penamat. Malangnya tempat ke-12.
Kita perlu siasat apa yang berlaku.
Ya. Maaf.
Saya tahu semua orang kecewa.
Perlumbaan kali ini memang teruk.
Memang sangat malang, tapi nak buat macam mana?
Pasti lebih baik, Daniel. Saya janji.
Baiklah. Jangan risau, terima kasih.
Sukan ini memang boleh
menghancurkan hati tanpa disangka-sangka.
Daniel!
Maaf, kami kena cepat. Maaf.
- Agak sedih sekarang. - Ya.
Saya rasa nak pukul sesuatu.
Lando, kegembiraan bersinar dalam mata awak.
Kemenangan podium pertama di Monaco.
Betul. Lebih-lebih lagi…
Ayuh.
Itu dia, Carlos. Seronok tengok kemesraan awak.
Sama ada Carlos sengaja nak suruh awak habis cepat
atau dia nak sapa kawan baiknya.
Biarlah dia tunggu.
- Tak boleh. - Patutnya saya!
Saya tak pernah alami situasi begini.
Seorang pelumba dapat tempat ketiga tapi seorang lagi tak mencabar langsung.
Daniel nampak bersusah-payah
dan kami agak terkejut sebab Monaco litar keistimewaannya.
Dia pernah menang di sana. Pernah beberapa kali hampir menang.
Jadi saya andaikan mungkin dia belum rasa selesa dengan jentera itu.
Ini agak menghampakan. Ini sesuatu yang tidak disangka juga.
Susah juga mahu kekalkan tempat ketiga begini.
THOMAS BONNECARRERE DALAM KENANGAN 1972 - 2021
SETERUSNYA
Tahun ini, Grand Prix Britain adalah perlumbaan terpenting.
Kami mendahului Kejuaraan Dunia.
- Awak senyum? - Saya selalu senyum.
- Kita tak boleh kalah. - Memasuki Selekoh Copse.
Jika kita idamkan sesuatu…
DALAM MUSIM INI
…kita akan buat apa saja.
Williams berhempas-pulas mengutip mata.
Brek tak makan.
Memang penuh emosi.
Tekanannya amat hebat.
- Yuki, tekan lagi. - Saya tahulah! Diam!
Apa dia buat itu?
Alamak! Maaf!
Terjemahan sari kata oleh Nursyazela